

PRIMĂRIA COMUNEI FÂNTÂNA MARE 
                P R I M A R
        Nr. 3078 din 2.08.2021

REFERAT DE APROBARE
[bookmark: _Hlk69132462][bookmark: _Hlk77077208]Referat de aprobare a proiectului de hotărâre privind aprobarea asocierii dintre Inspectoratul pentru Situaţii de Urgenţă ”Bucovina” al Județului Suceava, Județul Suceava prin Consiliul Județean Suceava, Municipiul Câmpulung Moldovenesc, Municipiul Vatra Dornei, Orașul Gura Humorului, Municipiul Rădăuți, Comuna Fântâna Mare și Compania Națională de Administrare a Infrastructurii Rutiere – Direcția Regională de Drumuri și Poduri Iași în vederea realizării proiectului ”Amplasare panouri de afișaj tip led pentru informarea populației prin mesaje RO-ALERT”


Vasile MUCILENIȚA, primarul comunei Fântâna Mare, prezint următorul referat de aprobare:
                  Necesitatea adoptării prezentului proiect: 

Potrivit dispozițiilor art.173 alin.(1) lit.e) și ale alin.(7) lit.a) și lit.c) din Ordonanța de urgență a Guvernului nr.57/2019 privind Codul administrativ, cu modificările și completările ulterioare, consiliile judeţene hotărăsc în condițiile legii, cooperarea sau asocierea cu alte unități administrativ-teritoriale din țară ori din străinătate, precum și cu alte persoane juridice române sau străine în vederea finanțării și realizării în comun a unor proiecte de interes public județean, în vederea promovării unor interese comune.
Județul Suceava se confruntă cu o serie de riscuri naturale și antropice, exacerbate în contextul schimbărilor climatice, ce reprezintă o amenințare pentru cetățeni. Frecvența și intensitatea evenimentelor meteorologice extreme, cu riscuri mari de producere a unor pagube semnificative asociate ecosistemelor, așezărilor omenești și infrastructurii, impun consolidarea capacității de reacție în caz de dezastre pentru a diminua pierderile umane și materiale.
[bookmark: _Hlk77241229][bookmark: _Hlk77171186]În vedere realizării proiectului „Amplasare panouri de afișaj tip led pentru informarea populației prin mesaje RO-ALERT”, apreciem necesară încheierea unui acord de parteneriat între Inspectoratul pentru Situaţii de Urgenţă ”Bucovina” al Județului Suceava, Județul Suceava prin Consiliul Județean Suceava, Municipiul Câmpulung Moldovenesc, Municipiul Vatra Dornei, Orașul Gura Humorului, Municipiul Rădăuți, Comuna Fântâna Mare și Compania Națională de Administrare a Infrastructurii Rutiere – Direcția Regională de Drumuri și Poduri Iași, în cadrul căruia să fie stabilite angajamentele fiecărei entități juridice, astfel: 
1.Inspectoratul pentru Situaţii de Urgenţă ”Bucovina” al Județului Suceava: 
- stabilește în urma discuțiilor cu ceilalți parteneri punctele/reperele în care vor fi montate cele șase panouri informative video cu mesaje, precum și celelalte sisteme impuse pentru realizarea obiectivului de investiție propus;
- asigură achiziționarea și amplasarea panourilor în locațiile stabilite, întocmind întreaga documentație necesară și totodată obținând acordurile, avizele și autorizațiile necesare; 
- afișează mesajele de tip RO-ALERT și celelalte mesaje de avertizare, de informare preventivă în ceea ce privește comportamentul în cazul producerii unor situații de urgență, respectiv de asigurare a unei reziliențe eficiente;
- stabilește împreună cu ceilalți parteneri, ce alte mesaje de interes public pot fi afișate;
- monitorizează integritatea panourilor de afișaj prin sistemele de înregistrare video care vor fi instalate la locațiile de amplasament.
2. Judeţul Suceava prin Consiliul Județean Suceava:
- asigură sursa de finanțare pentru achiziția propusă;
- organizează procedura de licitație.
3. Municipiul Câmpulung Moldovenesc, Municipiul Vatra Dornei, Municipiul Rădăuți, Orașul Gura Humorului:
- vor pune la dispoziție cu titlu gratuit terenuri/construcții necesare amplasării panourilor;
- vor asigura plata contravalorii energiei electrice necesară pentru funcționarea panoului/panourilor amplasate pe teritoriul său;
- vor propune către I.S.U. ”Bucovina” Suceava, afișarea și a altor mesaje de interes public pentru populație.
4.Comuna Fântâna Mare:
- va asigura plata contravalorii energiei electrice necesară pentru funcționarea panoului/panourilor amplasate pe teritoriul său;
- va propune către I.S.U. ”Bucovina” Suceava, afișarea și a altor mesaje de interes public pentru populație.
5. Compania Națională de Administrare a Infrastructurii Rutiere – Direcția Regională de Drumuri și Poduri Iasi:
- va pune la dispoziție cu titlu gratuit terenul necesar amplasării panourilor în localitățile unde terenul nu este pus la dispoziție de către unitățile administrativ-teritoriale;
- va propune către I.S.U. ”Bucovina” Suceava, afișarea și a altor mesaje de interes public pentru populație.
Astfel, scopul principal al acestui parteneriat este informarea/prevenirea populației din zona de competență a Inspectoratului pentru Situații de Urgență “Bucovina” al Județului Suceava, prin afișarea în timp real pe panourile propuse a fi achiziționate și montate a mesajelor de alertare și avertizare de tip RO-ALERT, transmise din dispeceratul unității, cu privire la posibilitatea producerii unor situații de urgență cu efecte imediate și de amploare asupra integrității populației și a distrugerii bunurilor materiale.
Totodată în subsidiar, apreciem oportun ca pe timpul cât nu sunt afișate mesajele de tip RO-ALERT, panourile să fie utilizate pentru a proiecta mesaje de informare preventive specifice domeniului de activitate a Inspectoratului pentru Situații de Urgență “Bucovina” al Județului Suceava, precum și alte mesaje de interes public pentru cetățeni. 
[bookmark: _Hlk77160088][bookmark: _Hlk77153790]Având în vedere prevederile legale şi motivat de cele prezentate mai sus, a fost iniţiat proiectul de hotărâre privind aprobarea asocierii dintre Inspectoratul pentru Situaţii de Urgenţă ”Bucovina” al Județului Suceava, Județul Suceava prin Consiliul Județean Suceava, Municipiul Câmpulung Moldovenesc, Municipiul Vatra Dornei, Orașul Gura Humorului, Municipiul Rădăuți, Comuna Fântâna Mare și Compania Națională de Administrare a Infrastructurii Rutiere – Direcția Regională de Drumuri și Poduri Iași în vederea realizarii proiectului ”Amplasare panouri de afișaj tip led pentru informarea populației prin mesaje RO-ALERT”, pe care îl supun dezbaterii și adoptării plenului consiliului local.

